การฟังเพลงไปพลาง อ่านหนังสือไปพลาง ส่งผลดีต่อพัฒนาการทางสมองของเด็กหรือไม่?
บทที่ 2 เคล็ดลับในการสร้างพลังสมาธิ พลังความคิด และจินตนาการสร้างสรรค์ 18 อย่าสังกัดก๊ก ไปพลาง จงอยู่ก๊ก ทีละอย่าง การรวมศูนย์ความสนใจไปที่สิ่งหนึ่งสิ่งเดียว และมุมานะทำสิ่งนั้นจนสำเร็จ เป็นการพัฒนาพลังสมาธิของเด็กซึ่งเป็นสิ่งสำคัญมาก หากเด็กมีพลังสมาธิดี ผลการเรียนย่อมดีไปด้วย เพราะสามารถจดจำบทเรียนที่เด็กอื่นต้องใช้เวลาเป็นชั่วโมงได้ภายใน 20 นาที คะแนนสอบจึงจะดีขึ้น กล่าวได้ว่า เด็กที่มีพลังสมาธิ คือเด็กหัวดี เพราะการมีสมาธิเป็นคุณสมบัติสำคัญข้อหนึ่งของการเป็นคนหัวดีหรือไม่ดี ปัจจุบันนี้มีวัยรุ่นจำนวนมาก ชอบฟังรายการเพลงยามดึก โดยเฉพาะนักเรียนซึ่งกำลังดูหนังสือสอบ ต้องอยู่คนเดียวจนดึก จึงเกิดความเหงาและอาศัยรายการเพลงเป็นเพื่อน เมื่อผู้จัดรายการคุยก็รู้สึกเหมือนมีเพื่อนนั่งคุยอยู่ด้วย เป็นการช่วยผ่อนคลายความโดดเดี่ยว มีเด็กจำนวนมากที่ฟังเพลงไปพลาง ดูหนังสือไปพลาง และอ้างว่า ถ้าไม่ทำเช่นนี้ ดูเหมือนบทเรียน จะไม่ซึมเข้าหัว แม้แต่เด็กประถมบางคนก็ต้องดูการ์ตูนไปพลางในระหว่างทำการบ้าน พวกก๊ก ไปพลาง เหล่านี้ จะต้องฟังวิทยุหรือฟังเพลงไปพลาง จึงจะดูหนังสือได้ ผมสงสัยว่าทำแบบนี้แล้วจะได้ผลจริงหรือ ผมไม่เห็นด้วยกับพวกก๊ก ไปพลาง หรอกครับ ดูผิวเผินจะรู้สึกเหมือนว่าฟังเพลงไปพลางดูหนังสือไปพลางนั้นทำให้ตาสว่างดี เพราะมีจังหวะดนตรีคอยกระตุ้นจึงเรียนได้ผล แต่ผมคิดว่าเป็นความเข้าใจผิดมากกว่า ความจริงเป็นการดูหนังสือที่ไม่มีประสิทธิภาพเลย ผมคิดว่าการมีสมาธิเป็นเงื่อนไข ที่ขาดไม่ได้สำหรับคนหัวดี เพราะการคิด การประดิษฐ์ การสร้างจินตนาการ ล้วนต้องการพลังสมาธิทั้งสิ้น ลองนึกถึงภาพของเด็กซึ่งกำลังใช้ความคิด แล้วมีเสียงดนตรีซึ่งไม่เกี่ยวพันกันสอดแทรกเข้ามา หรือมีเสียงแหลม ๆ ของนักจัดรายการพูดจ้อย ๆ กรอกหูอยู่ตลอดเวลา บทเรียนในตำรากับบทเจรจาในรายการวิทยุคงจะผสมกันอยู่ในสมอง เหมือนถูกกวนด้วยที่ตีไข่ ในสภาพเช่นนี้ จะเรียกดูหนังสืออย่างมีประสิทธิภาพได้อย่างไรกัน ผลก็คือ ฟังเพลงได้แค่ครึ่ง ๆ กลาง ๆ ดูหนังสือก็ได้แค่ครึ่ง ๆ กลาง ๆ เหมือนวิ่งไล่จับกระต่ายทีละสองตัว ผลสุดท้ายเลยไม่ได้สักตัว หรือจับปลาสองมือจึงลื่นหลุดมือไปทั้งสองตัวนั่นเอง ที่ร้ายกว่านั้นคือ หัวและหูหันไปหาแต่ของที่ตนชอบ สนใจแต่รายการวิทยุ ทั้ง ๆ ที่นั่งกางตำราอยู่ตรงหน้า แต่ปากกากลับไม่ขยับเอาเสียเลย ในสภาพที่ขาดสมาธิเช่นนี้ รับรองว่าดูหนังสือไม่ได้ผลหรอกครับ อย่างไรก็ตาม ผมไม่ได้หมายความว่าเราต้องเลิกของชอบทั้งหมด อดทนอดกลั้นใจเรียนแต่เพียงอย่างเดียวนะครับ เพราะทำแบบนั้นก็ทำให้ไม่มีสมาธิในการเรียนเช่นเดียวกัน ผมเพียงแต่เสนอให้ออกจากสังกัดก๊ก ไปพลาง มาอยู่ก๊ก ทีละอย่าง ดีกว่า ก๊ก ทีละอย่าง นี้ หมายถึง การทำอะไรทีละอย่างตามชื่อ กล่าวคือ เวลาดูหนังสือก็ดูอย่างมีสมาธิ เวลาเล่นก็เล่นอย่างมีสมาธิ ทำทีละอย่าง เมื่อเสร็จอย่างหนึ่งจึงลงมือทำอีกอย่างหนึ่ง ไม่ทำอะไรสองอย่างในเวลาเดียวกันอย่างเด็ดขาด สมัยผมเป็นเด็กประถม ผมก็อยู่ก๊ก ทีละอย่าง ผมชอบเครื่องบินจำลองมาก เวลาดูหนังสือ พอคิดถึงเครื่องบินจำลองก็อยากออกไปร่อนเครื่องบินเล่นข้างนอก จิตใจไม่อยู่กับบทเรียนเสียแล้ว หากเป็นเช่นนี้ ผมจะออกไปข้างนอกทันที เมื่อวิ่งเล่นจนสมใจอยากแล้ว จึงกลับเข้าห้องเพื่อดูหนังสือหรือทำการบ้านต่อ คราวนี้ผมจะทุ่มจิตใจให้กับการเรียนได้อย่างเต็มที่ ไม่พะวักพะวนอีกต่อไป เป็นการแบ่งแยกการเรียนและการเล่นออกจากกัน เมื่อได้เล่นสมใจ เวลาเรียนจึงมีสมาธิดีกว่าการอดทนไม่ยอมเล่นเลย พยายามนั่งดูหนังสือแต่ใจลอยออกไปข้างนอกด้วยความอยากเล่น ซึ่งเป็นการเรียนที่ไม่มีประสิทธิภาพ อ่านต่อฉบับหน้า ถ้าอยากมีลูกหัวดี จากหนังสือ KODOMO NO ATAMA O YOKUSURU SEIKATSU SHUKAN เขียนโดย DR YOSHIRO NAKAMATSU ประธานสมาคม นักประดิษฐ์นานาชาติ แปลเรียบเรียง โดย พรอนงค์ นิยมค้า
"เคล็ดลับในการสร้างพลังสมาธิ พลังความคิด และจินตนาการสร้างสรรค์" โดย ดร. โยชิโร นากามัตสึ ระบุว่า การฟังเพลงไปพลาง อ่านหนังสือไปพลาง ไม่ส่งผลดีต่อพัฒนาการทางสมองของเด็ก
เหตุผล:
สมาธิกระจาย: สมองของมนุษย์ไม่สามารถจดจ่อกับสิ่งสองอย่างพร้อมกันได้ การฟังเพลงไปด้วย อ่านหนังสือไปด้วย จะทำให้สมองต้องแบ่งสมาธิไปประมวลผลข้อมูลทั้งจากเสียงเพลงและตัวอักษร ส่งผลให้เกิดความสับสน ข้อมูลที่ได้รับไม่ชัดเจน ส่งผลต่อประสิทธิภาพในการจดจำและเข้าใจเนื้อหา
สูญเสียสมาธิ: เสียงเพลงและเนื้อหาในรายการวิทยุ หรือรายการเพลง ดึงดูดความสนใจของเด็ก เบี่ยงเบนความสนใจจากบทเรียน ทำให้เด็กไม่อยู่กับบทเรียน ส่งผลต่อประสิทธิภาพในการเรียนรู้
ลดทอนการคิดวิเคราะห์: การฟังเพลงไปด้วย ขณะอ่านหนังสือ ไปด้วย รบกวนกระบวนการคิดวิเคราะห์ สังเคราะห์ วิพากษ์วิจารณ์ ซึ่งเป็นทักษะสำคัญในการเรียนรู้
ผลเสีย:
ผลการเรียนตก: เด็กที่ฟังเพลงไปพลาง อ่านหนังสือไปพลาง มักจะมีผลการเรียนที่ต่ำกว่าเด็กที่ตั้งใจอ่านหนังสืออย่างมีสมาธิ
สูญเสียความคิดสร้างสรรค์: การขาดสมาธิส่งผลต่อการคิดสร้างสรรค์ เด็กอาจมีความคิดริเริ่ม จินตนาการ และความคิดสร้างสรรค์ที่ลดลง
ปัญหาการนอนหลับ: การฟังเพลงก่อนนอน รบกวนการหลั่งฮอร์โมนเมลาโทนิน ส่งผลต่อคุณภาพการนอนหลับ
ข้อแนะนำ:
สร้างบรรยากาศที่เงียบสงบ: เด็กควรอ่านหนังสือในที่เงียบสงบ ปราศจากสิ่งรบกวน เพื่อให้สามารถจดจ่อกับบทเรียนได้อย่างเต็มที่
จำกัดเวลาการฟังเพลง: เด็กควรมีเวลาฟังเพลงที่เหมาะสม ไม่ควรฟังเพลงนานเกินไป โดยเฉพาะก่อนนอน
ส่งเสริมให้เด็กมีสมาธิ: ผู้ปกครองควรฝึกให้เด็กมีสมาธิ โดยการให้เด็กทำกิจกรรมที่ต้องใช้สมาธิ เช่น การวาดรูป การเล่นดนตรี การฝึกสมาธิ
กุมารเวชศาสตร์ (กุมารเวชศาสตร์) - Pediatrics